मैया गोजौ बिजिरसालि आ एनदिएफबि नि गायसनगिबि आफादगिरि रन्जन दैमारि बिथाङा जेल आव नो थाफिननो नांगोन नि राय होबाय, बेखौ लानानै गोबां बर फोरा नो दुखु मोननाय फोरमायदों, बारग एनदिएफबि बिथांमोना बो दुखु मोननाय खौ फोरमायदों, मैया खौरांमेल नि गेजेरजों बारग एनदिएफबि नि सोद्रोमा दि हारिमु बिथाङा दुखु मोननाय खौ फोरमायनानै बेनि बेरेखा दिनै 28 सेप्तेम्बर नि फुंनि 5 बाजि निफ्राय गाबोन 29 सेप्तेम्बर नि फुंनि 5 बाजि सिम आसाम बन्ध फोसावो होनना बुंदों, दिनैनि बन्ध आव सोलोंथायारि फसंथान फोरा बन्ध थाया, फालांगियारि फसंथान फोरखौ बन्ध लाखिनो आरो अफिसफोरखौ बो बन्ध लाखिनो खावलायदों बिथाङा।  बे बन्ध खौ बनसु, बर अमेन जास्तिस फराम, एसआइपिआर आरो लोगोसे बिपिसिपिआइ आ बो मदद होदों होनना बो फोरमायो।  मैया नि खौरांमेल नि गेजेरजों नो बिकेदाब्लिउएसि नि गाहाय मिहिनिस्वर बसुमतारि बिथाङा सागानगिरिफोरखौ ज जानानै मिरु नि मन्थ्रि अमित शाह बिथांखौ लोगो हमोब्ला बेनि फिथाय खौ मोननो हागौ होनना बुंदोंमोन होनना बो बुंदोंमोन होनना फोरमायो।  गुबुनफारसे जिउ जोबजासिम जेल नि साजा होनाय राय खौ लानानै गोजोननाय मोनि खौ फोरमायदों बिनानाव अन्जालि दैमारि बिथाङा, मोनसे असमिया खौरां बिजों नि खौरांगिरिजों तेलिफन नि गेजेरजों रायलायनाय आव राय होनायनि उनाव नो सोमोनांनाय खौ फोरमायो होनना मिथिना मोनदों, खौरां बिजों नि बादिब्ला बिथाङा बुंदों रन्जन दैमारि बिथांनि उकिल मानस सरनिया बिथाङा बम होनायनि जेबो फोरमान गैया होनना बुंदों, बितिआर सुक्ति नि सागानगिरि हिसाबै बिथांखौ रेहाय होनाय आ जाथाव मोन, गुबुन सागानगिरि फोरा जाबायदि बिबान लानो नांगौमोन बेखौ नुवासै, सागानगिरि खौ रेहाय होयि सुक्ति आ माबोरै सान्ति सुक्ति जानो हागोन, जुदि रन्जन दैमारि आ आयेन बेरेखा मोन अब्ला माबोरै जेल निफ्राय दिहुननानै बितिआर सुक्ति आव सागान होखो होनना बो सोंनायनि खौरां मोनदों।  मैया बिथांनि उकिल मानस सरनिया बिथांङा खौरांगिरिफोरनि सिगाङाव जौसिन बिजिरसालि नि खाथि आव थांहोनायनि ईंगित होदों, लोगोसे नो 14 बोसोर जेल जानायनि उनाव हादरगिरि नि खाथि आव निमाहा नि थाखाय खावलायनो हानायनि मोनथाय थायो होनना बो बुंदों, साननैसो उनाव नो 14 बोसोर आ जागोन खौ बो फोरमायदों बिथाङा।  मैया कंग्रेस नि दैदेनगिरि गर्जन मसाहारि बिथाङा बो बेनि सायाव बुंदों, रन्जिन दैमारि खौ बे समाव नो दिहुननो हाखायोमोन जेब्ला बिथांनि सिगनेसार खौ लानानै बर नि 3थि गोरोबथा खौ खालामदोंमोन, आसाम सोरखार आरो ईउपिपिएल सोरखार आ हगारनो गिनानै सो हगाराखै होनना बो अजद होदों, रन्जन दैमारि बिथाङा फैनाय लोगो लोगो बबे बबे खना निफ्राय मा मा संगथन आ फैनानै मदद होफैगोन, दोलो दागोन बेफोरखौ गिदों, दानि सोरखार आ रन्जन दैमारि बिथांखौ गियो होनना बो अजद होदों, रायजोफोरा खुद्रिसारनो बिथांनि जानानै आन्दोलन खालामनो हागोन, नाथाय बेनिख्रुय साबसिन प्रमद बर बिथाङा नो हायो होनना बो बुंदों, ईउपिपिएल सोरखार आ नो हायो, बिथांमोननि सुक्ति खालामनाय लोगो खौ हगाराब्ला जों रिजाइन होबाय, जोंनो नाङा बे गोरोबथा खौ होनना बुंब्ला गाबोननो रन्जन नाब्ला खौ हगारना होगोन होनना बो गर्जन मसाहारि बिथाङा बुंदों।  बर हारि नो सुबुं अनजिमा या खम होनना बो बुंदों, खमावनो सा 5 गथ खांनायनि सोमोन्दै बो बुंदों, आगोलाव बेबायदि नो सोलिनो हादोंमोन, दायो मानो हायो, मबाइल बायदिफोरखौ बो दाय होदों बिथाङा, बर सुबुंफोरखौ खमावनो सा 5 गथ खांनो होदों।
 मखजाथावदि दानि राय नि बादिब्ला जिउ जोबजासिम नि जेल आ नो थाफिनबाय, आगोलाव जाय राय खौ होदोंमोन बे राय आ नो थाफिनबाय।  दिनै गौहाति गोजौ बिजिरसालि आ बे राय खौ होयो, 2008 मायथाइ नि 30 अक्तोबर नि बेरफ्रुहोनाय जाथाय नि गुबै दायनिगिरि साजायदोंमोन, मिथिना मोननाय बादिब्ला दिनैनि राय आव सा 4 खौ दाय निफ्राय उदां खालामबाय, रन्जन दैमारि बिथांजों लोगोसे गासै सा 10 नि खौ आगोलाव होनाय राय, जिउ जोबजासिम साजा खौ नो दोनफिनबाय।  मखजाथावदि जिउ जोबजासिम जेल नि साजा खौ सिबिआई बिजिरसालि आ होदोंमोन, बेनि बेरेखा नो दायनिगिरि खालामजानाय बिथांमोना गोजौ बिजिरसालि नि खाथि आव थांदोंमोन, मिथिना मोननाय बादिब्ला उदां जानाय फोरनि मुं खौ अनसाइ बर, लखरा बसुमतारि, ईन्द्र ब्रह्म आरो जयन्ति ब्रह्म होनना मिथिना मोनदों, गुबुनफारसे रन्जन दैमारि, अजय बसुमतारि, राजु सरकार, खर्गेश्वर बसुमतारि, जर्ज बर, राजेन गयारि आरो बैसागि बसुमतारि बिथांमोननि साजा या एखे आ नो थाफिननाय नि खौरां मोनदों।
 फोरबो नि बोथोर आ जागायबाय, ई कमार्स वेबसाइत आव फाननाय फोरा बो जागायबाय, गोबां ग्राहक फोरा नो खम बेसेन नि मुवा बेसादफोर बायगासिनो, बे सम आव फ्लिपकार्त एमाजन फोराव खम रां आव नो होयो, नाथाय बे खम रां नि खौ बायनो थांनानै नो थगायजाबाय सासे ग्राहक आ, फ्लिपकार्त आव सासे सुबुं आ अनलाइन आव लेपतप अर्दार होदोंमोन, नाथाय बिनि अनलाइन अर्दार आव लेपतप नि सोलाय घरि साबोन नि पेकेत सो फैदों होनना मिथिना मोनदों, बिजनेस तुदे नि मोनसे रिपर्त नि बादिब्ला, आईआईएम आहमेदाबाद नि फरायसा य़शश्वि शर्मा या फ्लिपकार्त आव सोलिबाय थानाय बिग बिलियन देयस सेल नि समाव नो गंसे लेपतप अर्दार होदोंमोन, बिफा नि थाखाय, नाथाय जेब्ला दिलिङार खालामदोंमोन, लेपतप नि सोलाय साबोन सो मोनो, जेब्ला फ्लिपकार्त आव खौरां लाहरो अब्ला बेखौ कम्पानि आ गनायना लायाखै होनना सो बुङो, बिफा या मोनसे गोरोन्थि जानायनि सोमोन्दै बो बुंदों, अपेन बक्स नि सुबिदा थानायखौ मिथियाखैमोन होनना, बे सुबिदा खौ लानो हायि नि थाखाय नो बेयो जादों होनना बो फोरमायो।  बेबायदि जाथाय जानाय आ बेनो गिबि नङा, आगोलावबो जादों, सासे सुबुं आ आइफन 12 अर्दार होदोंमोन, बेनि सोलाय निर्मा साबोन फैनाय जाथाय बो जादों। 